Publication: Magyar Közlöny
Issue: MK-1998-35 (Year: 1998, Number: 35)
Era: 1990-2004
Section: a 81/1998. (IV. 29.) Korm. rendelethez
Paragraph Index: 405

2. A K 030—100 állami normatíva szerinti mobil GSM készülékek. III. Gazdasági követelmények A számlázás a „hívó fél fizet” elvre épüljön a Magyarországi szolgáltatói hálózatokon felépített hívás utak esetén. Az árajánlatnak magyar forintban kell a szolgáltatás igénybevételével összefüggő valamennyi adót, illetéket, vámot és a forgalomba helyezéssel összefüggő minden fizetési kötelezettséget tartalmaznia. A készülékek egyedi EMC jellemzői feleljenek meg a vonatkozó magyar és nemzetközi környezetvédelmi és elektromos szabványok előírásainak. A környezetvédelemmel kapcsolatos költségek a forgalmazót terhelik. A szolgáltatás minőségét igazoló magyar vagy nemzetközi minőségtanúsítás. A szolgáltatástartalom minőségének, teljesítményének, biztonságának és értékállóságának garantálása 3 év időtartamra. A szolgáltatás 10 év időtartamon keresztül történő igénybevételét garantáló, felülről kompatibilis, követési rendszer. A szolgáltatás igénybevételének számlázása az előfizetői azonosító alapján történjen az alábbiak szerint: — a számlázás a hívott fél válasza után kezdődjön, — hívásrészletezés, — a számlázás a tranzakciókról gyűjtött számlacédulák alapján történjen, amelyek tartalmazzák a = tranzakció kezdetének és végének időpontját, = a díjzónát, = a tranzakció típusát, = a felhasznált hordozó és távszolgáltatásokat. A szolgáltató tegye lehetővé egyéb készpénzkímélő fizetési konstrukciók alkalmazását (ügyfélkártya stb.). IV. Egyéb követelmények A szolgáltatás igénybevételéhez a szállítónak a vonatkozó állami normatívában meghatározott eszközt biztosítania kell. A szolgáltatás biztosítása érdekében alkalmazott távközlési eszközök rendelkezzenek típusjóváhagyással, forgalmazási engedéllyel (HIF hatósági címkék) és a magyar kereskedelmi forgalomba kerülő távközlési berendezések rendelkezzenek magyar nyelvű kezelési utasítással. A szállító rendelkezzen a gyártás helyén honos vagy érvényes nemzetközi minőségbiztosítási rendszerrel. A szolgáltatás igénybevételét biztosító technikai eszközrendszer ne igényeljen klimatizált környezetet. A szolgáltatás igénybevételének megkezdését és befejezését jegyzőkönyv rögzíti. V. Megjegyzések

Source: https://magyarkozlony.hu/hivatalos-lapok/5f9d32fd5aa7ea04a3951b181a6f9c2fd4b9718c/dokumentumok/8fd800c34221ef54e11e3bbc1a3c596ace2a8eba/letoltes